**Verba volant...**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Verba volant...

...

Nu mi-a plăcut nicicând să mă prefac,

Nu-mi place să vorbesc, ci să observ,

Să-i văd pe toți sporovăind cu verv,

Iar ce-am de spus, spun atunci când tac!

...

Vorba meșteșugită o știu și nu o știu,

Gura mi se usucă dacă vorbesc mai mult,

Nu-mi place să vorbesc, prefer să-ascult,

De am ceva de spus, mai bine scriu!

...

Când scriu sunt liniștit, în juru-mi e tăcere,

Cuvântul curge ca frunzele pe-un lac,

Doar dacă scriu simt acea plăcere,

Pe care-o simt vorbind, atunci când tac!